Nō reira, i rangona aku nei taringa i tērā o ngā kōrero i tau i wā ki te Komiti Whiriwhiri Take Māori, heoi, e ai ki ētahi atu o ngā kaitāpae ko te whai rauemi a tētahi āhuatanga matua e whai whakanui ai kia toka ai te hararei tūmatanui o Matariki ki te ahurea. Me tiro tātou ki tērā ki roto i ngā kura katoa, ki roto i te marau, auraki mai, rūmaki Māori mai. Nō reira ko mātou nei e hiahiatia, mātou ngā Kākāriki kia tiro i tētahi āhuatanga kia puta mai i te Tāhuhu o Te Mātauranga, ngā rauemi me ētahi hōtaka anō kia hāpai atu i ngā pūkenga o ngā pouako ki roto i ngā kura i te mea, mā runga i te whakaako i te rawa o ēnei kōrero, te hōhonutanga o ēnei kōrero ko tēnei mea e piri ana tātou ki a tātou anō ki roto i ngā āhuatanga o Matariki. Nō reira, ko te taha o te rauemi he mea nui. 